**Dôvodová správa**

**A. Všeobecná časť**

Návrh zákona, ktorým sa dopĺňa zákon č. 657/2004 Z. z. o tepelnej energetike v znení neskorších predpisov sa predkladá z dôvodu potreby poskytnúť ustanoveným aktívam držiteľa povolenia na výrobu a rozvod tepla, ktorý je právnickou osobou so stopercentnou majetkovou účasťou štátu, exekučnú imunitu.

Subjektom exekučnej imunity má byť držiteľ povolenia na výrobu a rozvod tepla, ktorý je právnickou osobou so stopercentnou majetkovou účasťou štátu. Predmetom exekučnej imunity má byť nehnuteľný majetok takéhoto subjektu, jeho peňažné prostriedky, pohľadávky a finančné nástroje v jeho vlastníctve, ako aj iný jeho majetok, ak slúži na výrobu a rozvod tepla.

Návrh zákona má pozitívny vplyv na rozpočet verejnej správy a pozitívne sociálne vplyvy. Návrh zákona nemá vplyv na podnikateľské prostredie, životné prostredie a na informatizáciu spoločnosti.

Návrh zákona je v súlade s Ústavou Slovenskej republiky, ústavnými zákonmi a zákonmi Slovenskej republiky, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná.

**Doložka vybraných vplyvov**

|  |
| --- |
| **1.**       **Základné údaje** |
| **Názov materiálu** |
|  Návrh zákona, ktorým sa dopĺňa zákon č. 657/2004 Z. z. o tepelnej energetike v znení neskorších predpisov  |
| **Predkladateľ (a spolupredkladateľ)** |
|   Úrad vlády Slovenskej republiky |
| **Charakter predkladaného materiálu** |  | Materiál nelegislatívnej povahy |
| x | Materiál legislatívnej povahy |
| ☐ | Transpozícia práva EÚ |
| *V prípade transpozície uveďte zoznam transponovaných predpisov:* /  |
| **Termín začiatku a ukončenia PPK** | */* |
| **Predpokladaný termín predloženia na MPK\*** |  |
| **Predpokladaný termín predloženia na Rokovanie vlády SR\*** |  |
|   |
| **2.**       **Definícia problému** |
| *Zamedzenie ohrozenia výroby tepla a rozvodu tepla konečným spotrebiteľom.* |
| **3.**       **Ciele a výsledný stav** |
| *Cieľom je poskytnúť vybraným subjektom pôsobiacim v oblasti tepelnej energetiky exekučnú imunitu.* |
| **4.**       **Dotknuté subjekty** |
| *Subjekty pôsobiace v oblasti výroby tepla a rozvodu tepla.* |
| **5.**       **Alternatívne riešenia** |
| / |
| **6.**       **Vykonávacie predpisy** |
|  | ☐  Áno | ☐  Nie |
| /  |
| **7.**       **Transpozícia práva EÚ**  |
|  |
| /  |
| **8.**       **Preskúmanie účelnosti\*\*** |
| / |
|    |
|  |
| **9.**       **Vplyvy navrhovaného materiálu** |
| **Vplyvy na rozpočet verejnej správy** | **x** | **Pozitívne** |  | **Žiadne** | **☐** | **Negatívne** |
|     z toho rozpočtovo zabezpečené vplyvy | ☐ | Áno | ☐ | Nie | ☐ | Čiastočne |
| **Vplyvy na podnikateľské prostredie** | **☐** | **Pozitívne** | **x** | **Žiadne** | **☐** | **Negatívne** |
|     z toho vplyvy na MSP | ☐ | Pozitívne | ☐ | Žiadne | ☐ | Negatívne |
| **Sociálne vplyvy** | **x** | **Pozitívne** |  | **Žiadne** | **☐** | **Negatívne** |
| **Vplyvy na životné prostredie** | **☐** | **Pozitívne** | **x** | **Žiadne** | **☐** | **Negatívne** |
| **Vplyvy na informatizáciu** | **☐** | **Pozitívne** | **x** | **Žiadne** | **☐** | **Negatívne** |
|  |  |  |  |  |  |  |  |  |  |

|  |
| --- |
| **10.**   **Poznámky** |
| **/** |
| **11.**   **Kontakt na spracovateľa** |
|  |
| **12.**   **Zdroje** |
| */* |
| **13.**   **Stanovisko Komisie pre posudzovanie vybraných vplyvov z PPK** |
| **/** |

**Doložka zlučiteľnosti**

**právneho predpisu s právom Európskej únie**

**1. Predkladateľ právneho predpisu:** vláda Slovenskej republiky

**2. Názov návrhu právneho predpisu:** Návrh zákona, ktorým sa dopĺňa zákon č. 657/2004 Z. z. o tepelnej energetike v znení neskorších predpisov

**3. Problematika návrhu právneho predpisu:**

a) nie je upravená v práve Európskej únie

b) nie je obsiahnutá v judikatúre Súdneho dvora Európskej únie.

**Vzhľadom na vnútroštátny charakter navrhovaného právneho predpisu je bezpredmetné vyjadrovať sa k bodom 4., 5. a 6. doložky zlučiteľnosti.**

**B. Osobitná časť**

**Čl. I**

**K bodu 1**

Navrhuje sa v súlade s § 61c ods. 1 písm. e) Exekučného poriadku zaviesť absolútnu exekučnú imunitu na nehnuteľný majetok, peňažné prostriedky a pohľadávky držiteľa povolenia na výrobu a rozvod tepla, ktorý je právnickou osobou so stopercentnou majetkovou účasťou štátu, finančné nástroje v jeho vlastníctve, ako aj na iný jeho majetok, ak slúži na výrobu a rozvod tepla.

Rozsah navrhovanej exekučnej imunity sa navrhuje z dôvodu, aby nebola ohrozená výroba tepla a jeho rozvod konečným odberateľom, v rátane domácností, a to len v nevyhnutnom rozsahu.

**K bodu 2**

Navrhuje sa upraviť prostredníctvom intertemporálneho ustanovenia § 38ab časovú pôsobnosť právnej úpravy v § 28a tak, aby sa navrhovaná právna úprava v bode 1 (§ 28a) vzťahovala aj na exekučné konania začaté pred dňom účinnosti návrhu zákona. Takéto konania postihujúce aktíva držiteľa povolenia na výrobu a rozvod tepla, ktorý je právnickou osobou so stopercentnou majetkovou účasťou štátu, súd v súlade s § 28a bezodkladne zastaví.

**Čl. II**

Z dôvodu naliehavého všeobecného záujmu sa navrhuje účinnosť zákona dňom jeho vyhlásenia.

Schválené na rokovaní vlády Slovenskej republiky 18. novembra 2015.

**Robert Fico** v. r.

predseda vlády Slovenskej republiky